Diari Oficial de la Generalitat Valenciana


Sumari del DOGV 9566, del 31-03-2023 (2023/3487)

Extracte de la Resolució de 28 de març de 2023, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen les subvencions destinades al finançament de nous projectes territorials per al reequilibri i l'equitat, col·lectius vulnerables (C23.I4), per a persones inscrites en els Espai LABORA, pertanyents a col·lectius vulnerables en el marc del Pla de recuperació, transformació i resiliència (Objectiu CID 346).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9566

Data del DOGV
:   31-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3487


Data del document
:   28-03-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 28 de març de 2023, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen les subvencions destinades al finançament de nous projectes territorials per al reequilibri i l'equitat, col·lectius vulnerables (C23.I4), per a persones inscrites en els Espai LABORA, pertanyents a col·lectius vulnerables en el marc del Pla de recuperació, transformació i resiliència (Objectiu CID 346). [2023/3487]  
BDNS (identif.): 684592.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/684592)  
  
Primer. Aprovació de la convocatòria i indicació de les bases reguladores de les subvencions  
La resolució té per objecte establir les bases reguladores i convocar les subvencions per a finançar la inversió 4 «Nous projectes territorials per al reequilibri i l'equitat. Col·lectius vulnerables», que constitueix un projecte inclòs en el Component 23 «Noves polítiques públiques per a un mercat de treball dinàmic, resilient i inclusiu», del Pla de recuperació, transformació i resiliència NextGenerationEU, aprovat per Acord del Consell de Ministres, de 27 d'abril de 2021, i per la Decisió d'Execució del Consell, relativa a l'aprovació de l'avaluació del Pla de recuperació i resiliència d'Espanya (Council Implementing Decision, CID), de 13 de juliol de 2021.  
  
  
Segon. Objecte  
Serà objecte de les subvencions promoure el desenvolupament de projectes integrats d'ocupació, a través de la realització d'itineraris IPE, dirigits a col·lectius vulnerables amb especials dificultats d'accés al mercat de treball, inscrits com a aturats en els Espai LABORA de la Comunitat Valenciana, amb la finalitat d'afavorir la seua ocupabilitat, mitjançant accions d'informació, orientació, formació i acompanyament o altres actuacions, proporcionant-los les eines necessàries per a la realització d'una cerca activa d'ocupació, de manera autònoma, així com la detecció i dinamització d'iniciatives d'autoocupació.  
  
  
Tercer. Persones participants  
Seran persones de les actuacions regulades en aquesta resolució, les persones vulnerables i amb especials dificultats d'integració en el mercat de treball inscrites com a demandants d'ocupació en els Espai LABORA, ja siga com a desocupades o com a millora d'ocupació, especialment:  
1. Persones en situació o risc de pobresa, exclusió social o privació material severa.  
2. Les persones titulars i beneficiàries de la renda valenciana d'inclusió.  
3. Dones.  
4. Dones víctimes de tràfic d'éssers humans.  
5. Persones que encapçalen famílies monoparentals o monomarentals.  
6. Persones amb diversitat funcional.  
7. Persones majors de 45 anys.  
8. Persones, menors de 45 anys, en atur de llarga duració.  
9. Persones entre 16 i 18 anys en situació de guarda o tutela per la Generalitat.  
10. Persones entre 18 i 24 anys que hagen sigut subjectes al sistema de protecció de la infància i de l'adolescència o d'atenció socioeducativa de persones menors d'edat en conflicte amb la llei, en algun període dels tres anys anteriors a la majoria d'edat.  
11. Persones participants en els programes de preparació per a la vida independent del sistema de protecció a la infància i adolescència.  
  
12. Persones trans  
Preferiblement el 55 % de les persones participants hauran de ser dones, llevat que no hi haja un nombre de dones desocupades suficient en els corresponents Espai LABORA, amb els perfils requerits per l'entitat beneficiària.  
  
Quart. Entitats beneficiàries  
Podran ser beneficiàries de les ajudes:  
- Les corporacions locals o les entitats dependents o vinculades a aquestes, així com els seus organismes autònoms i entitats amb competències en matèria de polítiques actives d'ocupació, desenvolupament local i promoció de l'ocupació, dependents o assimilades a aquelles, la titularitat de les quals corresponga íntegrament a aquestes entitats locals o les seues corporacions.  
- Les entitats supramunicipals o mancomunitats.  
- Els pactes i acords territorials per a l'ocupació i desenvolupament local de la Comunitat Valenciana que estiguen reconeguts per la Generalitat.  
- Entitats i centres de formació professional sense ànim de lucre.  
- Entitats jurídiques privades sense ànim de lucre.  
- Entitats del tercer sector, entenent per aquestes les definides i regulades en la Llei 43/2015, de 9 d'octubre, del tercer sector d'acció social.  
  
Cinqué. Quantia  
Aquestes subvencions es finançaran amb càrrec al capítol IV, codi de la línia S8968000, corresponent a fons Mecanisme de Recuperació i Resiliència (C23.I4), del subprograma 322.91, per a l'exercici 2023, per un import global màxim de 44.103.013 €, del pressupost de despeses de Labora, Servei Valencià d'Ocupació i Formació (d'ara en avant, LABORA), amb fons transferits pel Servei Públic d'Ocupació Estatal (d'ara en avant, SEPE), en el marc dels fons europeus procedents de l'MRR i dins del PRTR- NextGenerationEU.  
  
Sisé. Termini de presentació de sol·licituds.  
El termini de presentació de sol·licituds serà de 15 dies comptats a partir de l'endemà de la publicació de la convocatòria en el DOGV.  
  
  
València, 28 de març de 2023.- El conseller d'Economia Sostenible, Sectors Productius, Comerç i Treball: Rafael Climent González.